paragraph_text: Udruga studenata povijesti “Malleus” (skraćeno USP Malleus) je neprofitna, nevladina organizacija osnovana 19. prosinca 2006. godine na Filozofskom fakultetu Sveučilišta u Rijeci. Ciljevi su Udruge poticanje znanstvenog istraživanja na području povijesti i srodnih joj znanosti, ali i organiziranje, priprema i izvođenje studentskih aktivnosti na području obrazovanja i kulture uopće. Uz aktivne članove udruge u njenim projektima sudjeluje i veći broj studenata Filozofskog fakulteta u Rijeci.